### Beslutning

Anbefales.

### Sagsfremstilling

## Resume og sagens baggrund

På investeringsoversigten for 2021 er der afsat et rådighedsbeløb på 3 mio. kr. til kantarbejder langs Kirke Helsinge frem til kommunegrænsen ved [adresse]. Der søges om en anlægsbevilling på 3 mio. kr. til forstærkning af rabatten og asfaltering af kørebanen på strækningen fra [adresse] til [adresse]. Flere steder på strækningen er vejkanterne kørt i stykker, da der mangler kantsikring i form af stabilgrus eller andet stabiliserende materiale.

## Indstillinger

Direktøren indstiller, at der gives en anlægsbevilling på i alt 3 mio. kr. finansieret af rådighedsbeløbet i 2021 til at udføre kantarbejder og belægningsarbejder i 2023 på landstrækningerne fra [adresse] til [adresse].

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

På investeringsoversigten for 2021 er der afsat et rådighedsbeløb på i alt 3 mio. kr. til at udføre kantarbejder langs ruten fra [adresse] til [adresse]. Arbejderne omfatter forstærkning af rabatter og udbedring af asfaltbelægningen på landstrækningerne.

Beløbet inkluderer forundersøgelse, rådgivning og udførelse. Arbejdet er opdelt i forstærkning af rabatter og udbedring af kørebanen. Projektet er blevet udbudt og kan gennemføres inden for en samlet budgetramme på 3 mio. kr.

Kantarbejderne forventes påbegyndt i november 2023 og afsluttet i december 2024.

## Økonomiske konsekvenser

Der gives en anlægsbevilling på 3 mio. kr. til kant- og belægningsarbejder langs ruten på strækningen fra [adresse] til [adresse]. Bevillingen finansieres af det afsatte rådighedsbeløb.

Det bemærkes, at restrådighedsbeløbet herefter udgør 0 kr.
Efterfølgende forventes der driftsudgifter på 25.000 kr. årligt.

[adresse] bemærkninger er indarbejdet i sagen.